jkorsvik/nowiki_second_scrape_merged huggingface dataset:
Alf Engen

Alf Engen (født 15. mai 1909 i Mjøndalen i Buskerud, død 20. juli 1997) var en norskamerikansk skihopper, alpinist skiinstruktør og skiskole-eier. 
Han hadde to yngre brødre: Sverre (1911–2001) og Corey (1916–2006), begge disse var også dyktige skiløpere. Alf satte flere verdensrekorder i skihopp på 1930-tallet. 
Han var født i Mjøndalen i Buskerud, som eldste sønn av Trond og Martha Oen Engen. Hans far var også skiløper, så det var naturlig for Alf å begynne med ski. Etter at hans far døde av spanskesyken i 1918, da Alf var 9 år, flyttet moren brødrene til Steinberg. I 1929, da han var 20 år, emigrerte Alf og Sverre til USA. De bosatte seg først i Chicago, deretter Salt Lake City (1931). Deres mor, som da var enke, flyttet over i 1933, sammen med deres yngste bror, Corey. 
Alf Engen opparbeidet seg raskt et omdømme som en skiløper i verdensklasse. Han var skihopper da han kom til USA, men lærte seg raskt å mestre alpint også. Han krediteres for å ha utviklet teknikken med kjøring på «puddersnø», en teknikk han finpusset i Alta Ski Area like øst for Salt Lake City. De neste årene vant han mange amerikanske og internasjonale titler. Han var med og etablere skiskolen ved Alta Ski Area, og hjalp til med etableringen av 30 andre skiskoler i vestlige USA. De tre Engen-brødrene var viktige for å gjøre skisporten populær i vestlige USA, særlig Utah og Idaho. Alfs sønn, Alan, har videreført familietradisjonen i Alta Ski Resort. 
Alf Engen døde i 1997, i en alder av 88 år. Hans to yngre brødre levde begge til de var 90.


== Referanser ==


== Eksterne lenker ==
Alf Engen Ski Museum (Park City, Utah)
Alf Engen Scrapbooks, University of Utah
Alta Historical Society – Early history of Alta
Fylkesvei 6470

Fylkesvei 6470 (Fv6470) går mellom Sula og Nord-Dyrøy i Frøya. Veiens lengde er 3,4 km (utenom fergestrekningen).
Før Trøndelag fylke ble opprettet 1. januar 2018 hadde veien betegnelsen Fylkesvei 437 (Sør-Trøndelag).


== Kommuner og knutepunkter ==

 FrøyaSulsveien 

Sula
 Sula kapell Ferge fra Sula ferjekai, Lomsøya (se artikkel om fergesambandet)
 via Bogøyvær
 via Fv6468Fylkesvei 6468 Mausundvær
 til Seterholmen, Norddyrøya


== Referanser ==


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv6470
(no) Statens vegvesen – trafikkmeldinger
Harald Løbak

Harald Johan Løbak (født 2. juni 1904, død 6. februar 1985) var en Ap-politiker fra Trysil. Han var landbruksminister 1956–60, stortingsrepresentant 1945-1973, og ordfører 1938-55.
Løbak satt i Trysil kommunestyre fra 1928 til 1955, med unntak av årene 1940–1945. Han var ordfører i Trysil 1938-1940 og 1945-1956.
Løbak ble først valgt inn på Stortinget i 1945, som representant fra Hedmark Arbeiderparti. Løbak satt på Stortinget frem til 1973, med et avbrudd i perioden 1956–1960, da han var statsråd i landbruksdepartementet. Løbak var leder i Hedmark Arbeiderparti fra 1952 til 1968. Han var også aktiv i Arbeidernes ungdomsfylking og satt 6 år i organisasjonens landsstyre.
Han hadde bakgrunn som småbruker, skogsarbeider og journalist.


== Se også ==
Liste over ordførere i Trysil


== Referanser ==


== Eksterne lenker ==
(no) Harald Løbak hos Stortinget 
(no) Harald Løbak hos Norsk senter for forskningsdata
Wilhelm von Bezold

Johann Friedrich Wilhelm von Bezold (født 21. juni 1837 i München, død 17. februar 1907 i Berlin) var en tysk fysiker og meteorolog. Hans hovedinteresse innen meteorologien var atmosfærefysikk, og han var en av de første forskerne på atmosfærisk termodynamikk. Han beskrev blant annet adiabatiske prosesser, altså hvordan luft hever seg opp, utvider seg, kjøles ned og kondenserer til regn.
Johann von Bezold er gravlagt på Südwestkirchhof Stahnsdorf i Brandenburg.


== Referanser ==
Kristian Fjeld

Kristian Fjeld (1887–1976) var en norsk Ap-politiker: stortingsrepresentant, ordfører og landbruksminister.
Fjeld ble født i Vestre Toten, Oppland, men det var som lokalpolitiker i Stange og som stortingsrepresentant fra Hedmark Arbeiderparti at han hadde sitt virke.
Fjeld satt i kommunestyret i Stange i 25 år, fra 1916 til 1941. Fra 1926 til 1945 var han ordfører. I 1927 ble kommunen satt under offentlig administrasjon på grunn av høy gjeld. Han var medlem av Hedmark fylkesting fra 1925 til 1941 (formann 1934–1937), i tillegg til en kort periode i 1945. NS-lensmannen i Stange sørget sammen med NS-lagføreren i Stange for at Kristian Fjeld ble satt opp på liste over personer som på en eller annen måte hadde gjort seg negativt bemerket i hos NS, såkalt «jøssingliste». Fjeld ble av nazistene ansett for å være «et farlig medlem av den bolsjevikkommunistiske leir innen folket» og i august 1942 ble han ble arrestert av tyskerne og satt på Grini til april 1945.I anledning hans 70-årsdag hyllet Oppland Arbeiderblad ham for hans forhold til okkupasjonsmakten slik: «Som seg hør og bør av en anstendig ordfører, ble han av tyskerne avskjediget og fratatt alle tillitsverv i 1940, og en stund senere befant han seg på Grini, hvor han ble sittende helt til slutt, kjent og respektert over hele leiren.»Kristian Fjeld ble valgt inn på Stortinget i 1945, og møtte som representant frem til 1961. Fra 5. november 1945 til 19. november 1951 var han statsråd i Landbruksdepartementet.
I 1962 ble Kristian Fjeld utnevnt til Kommandør av St. Olavs Orden.


== Referanser ==


== Eksterne lenker ==
(no) Kristian Fjeld hos Stortinget 
(no) Kristian Fjeld hos Norsk senter for forskningsdata
Fylkesvei 6440

Fylkesvei 6440 (Fv6440) går mellom Nordvik og Sandstad i Hitra.
Før Sandstad ferjeleie ble flyttet til Jøsnøya 1984 var Kaiveien og Sandstadveien del av riksvei 714.Før Trøndelag fylke ble opprettet 1. januar 2018 hadde veien betegnelsen fylkesvei 341 (Sør-Trøndelag).


== Kommuner og knutepunkter ==

 HitraNordvikveien 

Børøysundveien 

Sandstadveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6440
(no) Statens vegvesen – trafikkmeldinger
Ans

Ans er en kommune i provinsen Liège i Belgia. Kommunen består av fire delkommuner: Ans, Loncin, Alleur og Xhendremael. Høyhastighetsbanen HSL 2 (Brussel - Liège) stopper i Ans.


== Referanser ==


== Eksterne lenker ==
Offisielt nettsted 
(en) Ans, Belgium – kategori av bilder, video eller lyd på Commons 
Byer og kommuner i Belgia
Harefossen

Harefossen (nordsamisk: Njoammelcaskkas, russisk: Харефоссен) er et tidligere fossefall i Pasvikelva. Fossefallet forsvant i forbindelse med byggingen av demningen ved Boris Gleb. Før reguleringen av elva var Harefossen kjent som en god fiskeplass for laksefiskere.


== Eksterne lenker ==
harefossen.no – hjemmesiden til Harefossfestivalen
Einar Iversen

Einar «Pastor'n» Iversen (født 27. juli 1930 i Mandal, død 3. april 2019) var en norsk jazzmusiker (piano) og komponist.


== Liv og virke ==


=== Bakgrunn ===
Han var sønn av en pastor og vokste opp  i Oslo der han spilte i skolekospset til Katedralskolen, og studerte klassisk klaver under Inge Rolf Ringnes, Artur Schnabel og Finn Mortensen. 


=== Musiker ===
Etter et år som sjømann og militærtjeneste i Tysklandsbrigaden etablerte han seg raskt i jazzmiljøet (1949), og spilte med Cecil Aagard. Han ble profesjonell muisiker i 1952, platedebuterte med Rowland Greenbergs orkester (1953), og ble tildelt norsk jazz´ høyeste utmerkelse Buddyprisen i 1958.
Han spilte på en rekke teatre, med Dizzy Gillespie på Birdland 1952), på amerikabåten med Anthony Ortega (1954) og Modern Jazz Quartet (1955)
Fra 1957 til 1960 var han med i Åge Kjelstrups danseorkester på Humlen Restaurant i Oslo, hvorfra også utgikk Mikkel Flagstads kvartett, som han også spilte i. Han spilte inn for NRK og gav konserter med Karin Krog og Lucky Thompson.
Iversen var fast huspianist på Metropol Jazz Club, der han spilte med musikere som Dexter Gordon (1962), Coleman Hawkins (1963) og Johnny Griffin (1964). Han samarbeidet også med svenske Putte Wickman og Monica Zetterlund, samt Povel Ramel-turné (1978).  I Norge medvirket han på en rekke utgivelser med Bjarne Nerem, Egil Johansen, Totti Bergh, Nora Brockstedt og Ditlef Eckhoff.
Han ledet «E. I. Trio» med Tor Hauge på bass og Jon Christensen på trommer.  Den ga ut landets første jazztrioinnspilling, Me and my piano (1967, Ponca Jazz Records 2005), inneholdende standardlåter.  Selv ga han på Gemini Records ut Jazz på norsk (1990), Who can I turn to (1991), Portrait of a norwegian jazz artist – Einar Iversen (2001).  Med Tine Asmundsen på bass og Svein Christiansen på trommer utkom Seaview (Hazel Records, 2001).
Iversens nyere komposisjoner er utgitt i Twelve compositions (Norsk jazzforlag, 2005).
Han var ridder av 1. klasse av St. Olavs Orden og vant Gammleng-prisen i klassen veteran i 1997.


== Referanser ==


== Litteratur ==
Hilde Brunsvik: Einar Pastor'n Iversen. Aschehoug. Oslo 2010, ISBN 978-82-03-19810-6.


== Eksterne lenker ==
Biografi i Jazzbasen
Diskografi i Jazzbasen
Kali Yuga

Kalī Yuga (Devanāgarī: कली युग) (Kalis tidsalder, også kjent som mørkets tidsalder) er – ifølge hinduistiske skrifter – én av de fire utviklingsfasene verden går gjennom som en del av Yugas-syklusen, De andre tidsaldrene kalles Dwapara Yuga, Treta Yuga og Satya Yuga. Ifølge Surya Siddhanta, en astronomisk avhandling som er utgangspunktet for alle Hindu- og buddhist-kalendere, begynte tidsalderen Kali Yuga ved midnatt (00:00) den 23. januar 3102 f.Kr. i den gregorianske kalender. Samme tidspunkt anses også av mange hinduer for å være da Krishna forlot sitt legeme. 
Kali Yuga oppfattes vanligvis å skulle vare i 432 000 år.
De fleste tolkere av hindu-skrifter mener verden for tiden befinner seg i Kali Yuga. Noen mener også at vi er i starten på Dwapara Yuga. Hinduer tror at den menneskelige siviliasjonen gjennomgår en åndelig degenerering i løpet av Kali Yuga. Derfor omtales den også som mørkets tidsalder.
Lise Marie Karlsen Hagen

Lise Marie Karlsen Hagen (født 12. januar 1992 i Bergen) er en norsk tidligere håndballspiller, som spilte for Tertnes i den norske eliteserien.
Sommeren 2022 giftet hun seg med håndballspilleren Harald Reinkind i Toscana.Hennes lillesøster Birgitte, spiller også håndball for Tertnes.


== Referanser ==


== Eksterne lenker ==
(en) Lise Marie Reinkind – Det europeiske håndballforbundet (EHF) 
Lise Marie Reinkind på Facebook 
Lise Marie Reinkind på Instagram
Bara no Seidou (2007)

Bara no Seidou er en spesialutgave fra den japanske gruppa Malice Mizer for det europeiske markedet, og det finnes bare 1999 eksemplarer. I tillegg til selve CD-en, inneholder denne utgaven også en DVD, en plakat, en inbundet «bok» og et hefte med tekster og bilder på tilsammen 56 sider.


== Sporliste ==
«Bara ni Irodorareta Akui to Higeki no Makuake» (薔薇に彩られた悪意と悲劇の幕開け)
«Seinaru Toki Eien no Inori» (聖なる刻 永遠の祈り)
«Kyomu no Naka de no Yuugi» (虚無の中での遊戯)
«Kagami no Butou Genwaku no Yoru» (鏡の舞踏 幻惑の夜)
«Mayonaka ni Kawashita Yakusoku» (真夜中に交わした約束)
«Chinurareta Kajitsu» (血塗られた果実)
«Chika Suimyaku no Meiro» (地下水脈の迷路)
«Hakai no Hate» (破誡の果て)
«Shiroi Hada ni Kuruu Ai to Kanashimi no Rondo» (白い肌に狂う愛と哀しみの輪舞)
«Saikai no Chi to Bara» (再会の血と薔薇)


== DVD ==
«Saikai no Chi to Bara» (再会の血と薔薇)
«Kyomu no Naka de no Yuugi» (虚無の中での遊戯)
«Shiroi Hada ni Kuruu Ai to Kanashimi no Rondo» (白い肌に狂う愛と哀しみの輪舞)
«Gardenia»
«Beast of Blood»
«Garnet ~Kindan no Sono he~» (Garnet～禁断の園へ～)
«Beast of Blood» (live)


== Eksterne lenker ==
(en) Bara no Seidou (2007) på Discogs
L’Alfàs del Pi

L'Alfàs del Pi (offisielt navn på katalansk; på spansk: Alfaz del Pi) er en kommune og en by på Costa Blanca-kysten i Spania. Den ligger i provinsen Alicante i regionen Comunitat Valenciana, og strekker seg fra Albirstranden i nord til Sierra Helada og Benidorm i sør. 


== Mange utlendinger ==
Folk fra over 100 nasjoner har bosatt seg i kommunen, som er registrert med i overkant av 20 000 innbyggere. Av nærmere 10 000 utlendinger i kommunen er om lag 5000 nordmenn. Av disse hadde 2500 registrert seg som velgere i kommunevalget der i 2007. 

I L'Alfàs del Pi ligger  Den norske skole Costa Blanca, den største norske grunn- og videregående skolen i utlandet som er godkjent av norske myndigheter, spansk grunnskole og videregående skole, norsk sjømannskirke. Norges største helseforetak i utlandet, Alfaz Oasis, tidligere Reuma-Sol Senter, eid av Norsk Revmatikerforbund, ligger i L'Alfàs del Pi. Andre store folkegrupper i kommunen er briter, nederlendere og belgiere.


== Referanser ==


== Eksterne lenker ==
Offisielt nettsted 
(en) L'Alfàs del Pi – kategori av bilder, video eller lyd på Commons 
Sjømannskirken i Albir-Villajoyosa
Den norske skole Costa Blanca
Reuma-Sol Arkivert 28. februar 2021 hos Wayback Machine.
Inge Rolf Ringnes

Inge Rolf Ringnes (født 25. februar 1894, død 28. mars 1971) var en norsk pianist og musikkpedagog.  
Etter studier i Oslo og Berlin underviste han i Oslo, samt en tid ved Punahou School i Honolulu på Hawaii. Ringnes var opptatt av arbeidsfysiologiske spørsmål, og ga ut Klaverteknikk og yrkesnevrose (1944).  Han var sønn av industrimannen Ellef Ringnes, og far til filologen Haagen Ringnes.
Han mottok Kongens fortjenstmedalje i gull i 1960.


== Referanser ==
Erik Charell

Erik Charell, egentlig Erich Karl Löwenberg, (født 8. april 1894 i Breslau, død 18. juli 1974 i München) var en tysk regissør og skuespiller. Han var intendant for Großes Schauspielhaus i Berlin.
Erik Charell var utdannet danser og viste talent som skuespiller i stumfilmer. I begynnelsen av 1920-årene grunnla han Charell-balletten og dro på  vellykkede turnéer med den i Ungarn og Sveits. Deretter overtok han Großes Schauspielhaus i Berlin etter Max Reinhardt og gjorde det til et internasjonalt berømt revyteater.


== Filmografi som regissør ==
1931 Kongressen danser med Lilian Harvey, Willy Fritsch, Lil Dagover, musikk av Werner Richard Heymann
1934 Caravan med Charles Boyer og Loretta Young, musikk av Werner Richard Heymann


== Referanser ==


== Eksterne lenker ==
(en) Erik Charell på Internet Movie Database 
(sv) Erik Charell i Svensk Filmdatabas 
(da) Erik Charell på Filmdatabasen 
(fr) Erik Charell på Allociné 
(en) Erik Charell på AllMovie 
(en) Erik Charell hos The Movie Database 
(en) Erik Charell hos Internet Broadway Database
Boganiidae

Boganiidae er en artsfattig, men gammel familie av biller som i dag bare er kjent fra Australia og det sørlige Afrika. Man kjenner fossiler av dem tilbake til Krittperioden. Det er vel ti kjente, nålevende arter. Disse billene ser ut til å leve av pollenet til konglepalmer, en primitiv plantegruppe, og noen av artene er trolig viktige bestøvere for disse plantene.


== Utseende ==
Små (2-3 millimeter), rødlige eller brunlige biller. Utseendemessig ligner de sterkt på familien Cryptophagidae, men antennene er mindre tydelig kølleformede.


== Økologi ==
Den australske arten Boganium armstrongi er trolig knyttet til døde stammer av eukalyptus, og er også funnet i trekronene på eukalyptus-trær.


== Systematisk inndeling ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien Boganiidae
Underfamilien Boganiinae
Slekten Afroboganium Endrödy-Younga & Crowson, 1986
Afroboganium elmeae
Afroboganium major Endrödy-Younga, 1986  – Namibia
Afroboganium namibense Endrödy-Younga, 1986 – Namibia
Afroboganium proprium
Afroboganium transvaalense
Slekten Boganium Sen Gupta & Crowson, 1966
Boganium armstrongi Sen Gupta & Crowson, 1966 – Australia
Underfamilien Paracucujinae
Gruppen Paracucujini
Slekten Metacucujus Endrödy-Younga & Crowson, 1986
Metacucujus encephalarti   – Sør-Afrika
Metacucujus goodei
Metacucujus transvenosi
Slekten Paracucujus Sen Gupta & Crowson, 1966
Paracucujus rostratus Sen Gupta & Crowson, 1966  – Australia
Gruppen Athertonini - bare én slekt:
Slekten Athertonium Crowson, 1990 - bare én kjent art:
Athertonium parvum Crowson, 1990  – Australia


== Kilder ==
The Tasmanian Forest Insect Collection - genus Boganium. Med bilde av Boganium armstrongi. [1]


== Eksterne lenker ==
(en) Boganiidae i Encyclopedia of Life 
(en) Boganiidae i Global Biodiversity Information Facility 
(en) Boganiidae hos Fossilworks 
(en) Boganiidae hos ITIS 
(en) Boganiidae hos NCBI 
Boganiidae – detaljert informasjon på Wikispecies
Kringkasting

Kringkasting (fra engelsk broadcasting) er utsendelse av lyd- og bildesignaler, spesielt radio og fjernsyn. En rekke teknologier brukes for å kringkaste slike signaler. Kringkasting utgjør en stor del av massemediene.
Kringkasting er norsk oversettelse av det engelske ordet «broadcasting». Aftenpostens Radio-Nyt utlyste i 1922 en konkurranse om et norsk navn for «broadcasting». Det kom inn flere hundre forslag. Forstavelsen kring- og rund- forekom flest ganger. Verbet var som regel -kaste eller -sprede. Aftenposten valgte selv «rundtelefonering». Dette begrepet slo ikke igjennom. «Broadcasting» ble derfor det mest vanlige i fortsatt et par år, sammen med «trådløs telefoni» og «den trådløse». I 1924 begynte telegrafdirektør Niels Stockfleth Schultz Nickelsen å bruke begrepet «kringkasting» internt i Telegrafverket. 
Begrepet ble offisiell betegnelse fra 1925.
Verdens første offentlige kringkasting fant sted 13. januar 1910 da operaene Cavalleria rusticana og Pagliacci ble sendt fra Metropolitan Opera i New York. Enrico Caruso opptrådte i rollen som Canio. Sendingen ble sendt via en sender på 500 watt.


== Referanser ==


== Eksterne lenker ==
«Ordet kringkasting», Finn-Erik Vinjes omtale av ordet på Språkrådets nettsider
Artur Schnabel

Artur Schnabel (født 17. april 1882 i Biala i Galizien i Østerrike-Ungarn og senere del av Polen, død 15. august 1951 i Axenstein ved Vierwaldstättersee i Sveits) var en østerriksk-amerikansk pianist, komponist og pedagog, kjent som en av århundrets fremste tolkere av Beethoven og Schubert.  Hans verker var inspirert av Arnold Schönberg.
Etter debut i Wien (1890) og Europa-turne (1896), flyttet han til Berlin (1900) der han studerte og (siden 1925) virket ved universitetet, før han flyttet til Italia (1933), til USA (1939) og ble amerikansk statsborger (1944).  Etter den andre verdenskrig flyttet han til Sveits.
Han skrev Reflections on music (1933) og Music and the lines of most resistance (1942).  Hans biografi er My Life and Music (1961).


== Referanser ==


== Litteratur ==
Alexander Rausch: «Schnabel, Arthur» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.


== Eksterne lenker ==
schnabelmusicfoundation.com
Fylkesvei 6448

Fylkesvei 6448 (Fv6448) går mellom Ulvan og Mastad i Hitra. Veiens lengde er 5,8 km.
Før Trøndelag fylke ble opprettet 1. januar 2018 hadde veien betegnelsen Fylkesvei 364 (Sør-Trøndelag).


== Kommuner og knutepunkter ==

 HitraUlvøyveien 

Endepunkt Ulvan
 Ulvan kirkeKnarrlagsundveien 


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv6448
(no) Statens vegvesen – trafikkmeldinger
Harem

Et harem (fra arabisk حريم harîm via tyrkisk harem) er en del av et hus som er forbeholdt kvinner. Konseptet ble kjent i den vestlige verden gjennom Det ottomanske rike. I Norge og andre vestlige land har vi budoaret (fra fransk boudoir), som har omtrent samme funksjon.
I vestlige språk brukes ordet også om hus hvor flere kvinner lever med én mann, eller mer løselig om en gruppe kvinner som er sammen med eller beundrer samme mann. Det italienske ordet seraglio, fra persisk saraay, har omtrent samme betydning.


== Referanser ==
Fylkesvei 6450

Fylkesvei 6450 (Fv6450) går mellom Mastadvatnet og Skjærbusdal i Hitra. Veien er 15,9 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 365 (Sør-Trøndelag).


== Kommuner og knutepunkter ==

 HitraMastadveien 

Fjellværsøyveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6450
(no) Statens vegvesen – trafikkmeldinger
Axel Blomqvist

Axel Vilhelm Blomquist (født 14. desember 1894, død 11. desember 1965) var en svensk skøyteløper. 
Hans beste internasjonale prestasjon var 6.-plass på 500 meter under Vinter-OL 1924. I samme OL kom han på 15.-plass på 5 000 meter og 13.-plass på 1 500 meter. 
Blomquist har følgende svenske mesterskap:

500m – 1917, 1919-22, 1924-27


== Referanser ==


== Eksterne lenker ==
(en) Axel Blomqvist – Olympics.com 
(en) Axel Blomqvist – Olympic.org 
(en) Axel Blomqvist – Olympedia 
(en) Axel Blomqvist – Sports-Reference (OL-resultater – arkivert) 
(sv) Axel Blomqvist – Sveriges olympiske komité 
(en) Axel Blomqvist – Speedskatingbase.eu 
(en) Axel Blomqvist – SpeedSkatingNews.info 
(en) Axel Blomqvist – SpeedSkatingStats.com 
(en) Axel Blomqvist – TheSports.org 
Oversikt over svenske mestre på skøyter gjennom tidene
Harem (TV-serie)

Se også Harem (andre betydninger)Harem er en norsk reality-TV-serie som gikk på TV3 i 2001. Her skulle fire damer kunne velge mellom 18 mannlige deltakere. I hver episode måtte to menn som ikke vant kvinnenes gunst reise hjem. Vinnerparet ble kåret i en direktesendt finale. Målet var at deltakerne skulle finne den store kjærligheten. Handlingen var lagt til luksuriøse omgivelser på Maldivene. Programleder var Mia Gundersen.


== Om serien ==
Serien ble innspilt i løpet av i tre og en halv uke i september 2001. 200 menn hadde søkt om å få være med og dobbelt så mange kvinner.Programmet ble kun sendt en sesong på grunn av lave seertall. Premieren ble sett av såpass som 318 000, men etter det falt tallene en god del og gjennomsnittet for serien endte på 170 000. Finalen ble sett av 198 000. Programmet hadde betydelig større appell hos kvinnelige seere. 36,5 prosent blant kvinner i alderen 15 til 49 år, med tilgang til TV3, så finalen, mens for begge kjønn var tallene 13,7 %.Serien fikk dårlig mottakelse av Dagbladets anmelder som mente premieren var «drepende langdryg». Aftenpostens anmelder beskrev hele opplegget som teit.Cathrine Småvik (27) fra Trondheim og Helge Bråthen (28) fra Oslo gikk av med seieren. Premien var en reise til Cuba.En svensk versjon gikk parallelt med den norske.


== Referanser ==


== Eksterne lenker ==
Fylkesvei 4710

Fylkesvei 4710 (Fv686) går mellom Jelsa og Bog i Suldal kommune i Rogaland. Veien er 18,6 km lang.
Frem til 2019 hadde veien betegnelsen fylkesvei 686.


== Kommuner og knutepunkter ==

 SuldalØkstrafjordvegen 

TveitaråFuglastein


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4710
(no) Statens vegvesen – trafikkmeldinger
Fylkesvei 6428

Fylkesvei 6428 (Fv6428) går mellom Å og Gjengstø i Heim.
Før Trøndelag fylke ble opprettet 1. januar 2018 hadde veien betegnelsen fylkesvei 293 (Sør-Trøndelag).


== Kommuner og knutepunkter ==

 HeimGjengstøveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6428
(no) Statens vegvesen – trafikkmeldinger
Frithjof Paulsen

Frithjof Antonius Paulsen (født 20. november 1895 i Kristiania, død 28. juni 1988 i Oslo) var en norsk skøyteløper som deltok i de olympiske vinterlekene 1924 i Chamonix. 


== Meritter ==
EM på skøyter 1923 (Hamar) – 7.-plass i allround
VM på skøyter 1923 (Stockholm) – 9.-plass i allround
Vinter-OL 1924 (Chamonix)
4.-plass på 10 000 meter (tiden 18.13,0)
7.-plass på 5 000 meter
EM på skøyter 1924 – 13.-plass i allround
VM på skøyter 1925 – 17.-plass i allround
NM på skøyter 1918 – nest laveste plassiffer sammenlagt, ingen mestere kåret
NM på skøyter 1920 – 2.-plass sammenlagt


== Referanser ==


== Eksterne lenker ==
(en) Frithjof Paulsen – Olympics.com 
(en) Frithjof Paulsen – Olympic.org 
(en) Frithjof Paulsen – Olympedia 
(en) Frithjof Paulsen – Sports-Reference (OL-resultater – arkivert) 
(en) Frithjof Paulsen – Speedskatingbase.eu 
(en) Frithjof Paulsen – SpeedSkatingNews.info 
(en) Frithjof Paulsen – SpeedSkatingStats.com 
(en) Frithjof Paulsen – TheSports.org